NORMATIVA DE LA COMISSIÓ DE POLÍTICA LINGÜÍSTICA DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/2278)
  + [Valencià](/va/acuerdo/2278)






Selector de idioma

Leer

* [Español](/es/acuerdo/2278)
* [Valencià](/va/acuerdo/2278)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





NORMATIVA DE LA COMISSIÓ DE POLÍTICA LINGÜÍSTICA DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
=====================================================================================================================================

Secretaria General

Butlletí Oficial Universitat d'Alacant





NORMATIVA DE LA COMISSIÓ DE POLÍTICA LINGÜÍSTICA DE LA UNIVERSITAT D'ALACANT

Data d'aprovació
:   30/01/2013

Data de publicació
:   31/01/2013

Òrgan competent
:   Consell de Govern

Secció
:   DISPOSICIONS GENERALS

* [Anàlisi](#analisis)

* [Ver acuerdo en formato **PDF**](/pdf.asp?pdf=2278.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/2278)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/2278)
  + [Compartir acuerdo en 

    X](https://twitter.com/intent/tweet?via=UA_Universidad&text=NORMATIVA DE LA COMISSIÓ DE POLÍTICA LINGÜÍSTICA DE LA UNIVERSITAT D'ALACANT&url=https://www.boua.ua.es/va/acuerdo/2278)

**Títol:** NORMATIVA DE LA COMISSIÓ DE POLÍTICA LINGÜÍSTICA DE LA UNIVERSITAT D'ALACANT

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimecres, 30 de gener de 2013

NORMATIVA DE LA COMISSIÓ DE POLÍTICA LINGÜÍSTICA DE LA UNIVERSITAT D’ALACANT

I. Principis rectors

La Universitat d’Alacant té dues llengües oficials i es troba en un context multilingüe, una circumstància que fa aconsellable que el personal i l'alumnat de la Universitat siguen plurilingües actius, és a dir, que estiguen acostumats a usar les dues llengües oficials i, a més, com recomana la Unió Europea, una o dues llengües no oficials.

L’impuls de la formació en llengües i del seu ús en la docència i en els àmbits institucional i de la gestió són dos compromisos de política lingüística de l’actual equip de govern de la Universitat. Actuar en aquesta direcció esdevé una premissa imprescindible per a fer realitat les finalitats de la Universitat i, a més, per a millorar la mobilitat i l'accés al mercat laboral de l’alumnat universitari.

II. Marc legal

L’article 6 de la Llei Orgànica 1/2006, de 10 d’abril, de reforma de la Llei Orgànica 5/1982, d’1 de juliol, d’Estatut d’Autonomia de la Comunitat Valenciana (BOE de l'11) estableix que ”1. La llengua pròpia de la Comunitat Valenciana és el valencià. 2. L’idioma valencià és l’oficial a la Comunitat Valenciana, igual que ho és el castellà, que és l’idioma oficial de l’Estat. Tots tenen dret a conèixer-los i a usar-los i a rebre l’ensenyament del, i en, idioma valencià. 3. La Generalitat garantirà l’ús normal i oficial de les dos llengües, i adoptarà les mesures necessàries per tal d’assegurar-ne el coneixement. 4. Ningú no podrà ser discriminat per raó de la seua llengua. 5. S’atorgarà especial protecció i respecte a la recuperació del valencià.”

Així mateix, l’article 9 de l’Estatut d’Autonomia determina que ”2. Tots els ciutadans tenen dret que les administracions públiques de la Generalitat tracten els seus assumptes de forma equitativa i imparcial i en un termini raonable i a gaudir de servicis públics de qualitat.

Així mateix, els ciutadans valencians tindran dret a dirigir-se a l’Administració de la Comunitat Valenciana en qualsevol de les seues dos llengües oficials i a rebre resposta en la mateixa llengua utilitzada.”

Els articles 1 i 2 de l’Estatut de la Universitat d’Alacant (Decret 25/2012, de 3 de febrer, del Consell, DOCV del 9/02/2012), declaren que el valencià és llengua oficial de la Universitat d’Alacant, i inclou, entre els fins de la Universitat, potenciar-ne el coneixement i l’ús, i fer possible la plena normalització del valencià en tota la vida universitària.

Per la seua banda, l’article 8 d) de l’Estatut de la Universitat d’Alacant estableix que correspon a les facultats i escoles la competència d’impulsar la normalització lingüística del valencià en el desenvolupament de les seues titulacions.

L’article 157 l) de la Universitat d’Alacant estableix que el personal docent i investigador de la UA té el dret a l'ús de la llengua oficial de la seua elecció, sense perjudici de les mesures impulsades per a normalitzar l'ús del valencià i potenciar el coneixement de llengües estrangeres. Així mateix, l’article 166 p) regula com un dret de l’alumnat l'ús de la llengua oficial de la seua elecció en totes les seues activitats acadèmiques o extraacadèmiques, sense perjudici de les mesures impulsades per a normalitzar l'ús del valencià i potenciar el coneixement de llengües estrangeres.

En paral·lel a l’elaboració d’aquestes normes i a les actuacions de la Universitat d’Alacant en matèria de política lingüística, les universitats públiques valencianes, en resposta a l’estudi impulsat per les cinc universitats i l’Acadèmia Valenciana de la Llengua sobre els usos lingüístics universitaris, han elaborat un Marc per a les Polítiques Lingüístiques Universitàries. En el mateix sentit, la Xarxa Vives d’universitats ha elaborat un Pla de Política Lingüística (acord del Consell General de febrer de 2012) que també serveix de referent o marc per a les polítiques concretes que,  atenent a la situació sociolingüística de la Universitat d’Alacant i del seu entorn més immediat, pot adoptar la Universitat d’Alacant per a la consecució del seus objectius.

Per tot això, la Universitat d'Alacant ha de procurar sempre la millor formació integral possible de l’alumnat, a fi que els permeta l’accés a l’exercici d’una professió coherent amb la seua formació. Com a universitat valenciana, ha de garantir que el seu alumnat estiga capacitat per a treballar en valencià, i com a universitat europea, que estiga format en les llengües oficials del seu territori, més dues llengües més, una almenys a un nivell que els permeta treballar i comunicar-se en l’exercici de la seua activitat professional.

Des de l’aprovació del primer Estatut de la Universitat el 1985, que ja reconeixia l’oficialitat del valencià i fixava entre els seus objectius la normalització del valencià en tots els àmbits de la vida universitària, la Universitat va posar en marxa diverses iniciatives i va crear òrgans per a promoure el coneixement del valencià i potenciar-ne l'ús.

Com a resultat de totes aquestes iniciatives, la presència del valencià en la vida universitària ha anat incrementant-se en paral·lel a la formació lingüística del PDI i, de manera significativa, del PAS, com també a l’arribada d’estudiants amb una major formació en valencià, a les polítiques d’incentiu de la docència en aquesta llengua i, especialment, a la posada en marxa de les línies de docència en valencià i a la utilització del valencià com a vehicle per a l’extensió universitària. Actualment, la Universitat d'Alacant, a pesar de l’encara baix percentatge de docència en valencià, és una institució de referència en l'ús del valencià per a la societat valenciana, sobretot en les comarques meridionals.

A més, l’entrada en vigor de l’Espai Europeu d’Educació Superior i la mobilitat al si de les universitats de la Xarxa Vives i d’Europa són una bona oportunitat per a fer un salt qualitatiu en la formació lingüística de l’alumnat i en l’ús del valencià i d’altres llengües en l’àmbit de la docència.

III. La Comissió de Política Lingüística

En el marc de la política lingüística actual que té l’objectiu d’impulsar la cultura del multilingüisme institucional i de promoure el plurilingüisme de les persones, la Comissió de Política Lingüística (CPL) actua com a òrgan assessor del Consell de Govern, amb facultats per a elevar propostes i per a avaluar les polítiques lingüístiques.

La CPL ha d’ajudar la Universitat a ser la institució capdavantera en l'ús de les llengües i en la formació plurilingüe dels seus membres i del seu personal, a través d’unes polítiques lingüístiques que consoliden els avanços i difonguen les bones pràctiques lingüístiques en els àmbits més deficitaris al ritme que la comunitat universitària considere més apropiat. D'aquesta manera es podran fer realitat els objectius lingüístics de la Universitat recollits en el seu Estatut i els compromisos dels òrgans de govern en matèria lingüística.

La Comissió de Política Lingüística de la Universitat d’Alacant és un òrgan amb participació de les diferents facultats i de l’Escola Politècnica Superior, de l’alumnat i del PAS i el PDI, i dels departaments de filologia, i que pot comptar amb la col·laboració d’experts.

Article 1. Naturalesa

La Comissió de Política Lingüística (CPL) és un òrgan col·legiat, presidit per la rectora o rector, que actuarà d'assessor del Consell de Govern de la Universitat d’Alacant en matèria de política lingüística.

Article 2. Funcions

La Comissió de Política Lingüística, com a òrgan assessor del Consell de Govern, té les funcions següents:

a) Redactar, per a l’aprovació pel Consell de Govern, el Pla Pluriennal de Política Lingüística de la Universitat d’Alacant centrat en els àmbits de la docència i dels usos institucionals.

b) Proposar a l’òrgan competent l’aprovació de nous desenvolupaments normatius i noves accions que milloren el multilingüisme de la UA i el plurilingüisme dels membres de la comunitat universitària amb vista a la seua competitivitat i accés al mercat de treball.

c) Elaborar, anualment, un informe de seguiment que avalue els resultats del Pla Pluriennal de Política Lingüística per a elevar-lo al Consell de Govern.

d) Proposar les normes i resolucions sobre l’acreditació de llengües oficials i altres llengües.

e) Constituir una Comissió Permanent i crear grups de treball, i quan calga nomenar les expertes o experts de suport als grups de treball.

f) Qualsevol altra que li assigne el Consell de Govern.

 Article 3. Objectius i contingut mínim del Pla Pluriennal de Política Lingüística

El Pla Pluriennal de Política Lingüística, en coherència amb els objectius estratègics de la Universitat, tindrà com a objectiu incrementar l’ús del valencià en els àmbits de la docència i en els usos institucionals i de gestió, i de l’anglès o d’altres llengües en la docència i en determinats contextos. Aquests objectius pretenen garantir una bona formació lingüística dels alumnes, garantir els drets lingüístics dels usuaris pel que fa a l’ús del valencià i millorar la qualitat del servei de la Universitat d’Alacant a la societat valenciana.

El Pla contindrà, com a mínim, els apartats següents:

a) Objectius generals en política lingüística i per als àmbits següents: alumnat, personal docent i investigador, personal d’administració i serveis, usos institucionals, extensió universitària, fundacions i empreses de la Universitat, com també les empreses concessionàries.

b) Objectius específics per a cada centre i estudi per a l’impuls de la docència en llengües amb l'objectiu últim de garantir una oferta en aquestes llengües en totes les titulacions.

c) Pla de formació lingüística del PDI per a garantir que tots els departaments disposen de professorat per a impartir la docència en llengües que acorden els centres i els departaments.

d) Objectius específics per als àmbits institucionals i per als de gestió, a fi de garantir escrupolosament la disponibilitat lingüística de l'administració en els usos escrits i orals en les llengües oficials perquè els usuaris puguen triar la llengua de relació i que la comunicació continue en la llengua sol·licitada.

e) Pla de formació i, especialment, d'actualització de coneixements lingüístics per al PAS, de manera que estiguen capacitats per a usar aquests coneixements en la seua activitat professional.

f) Proposta d’accions per a fer avançar la Universitat en els objectius fixats, incloent-hi, si escau, normes, incentius econòmics o d’altres tipus, així com els criteris d’adjudicació.

g) Previsions sobre els mitjans i recursos necessaris per a aconseguir els objectius fixats.

h) La seqüenciació oportuna per a cadascun dels objectius i les accions.

i) Indicadors per a fer el seguiment i avaluar l'assoliment dels objectius.

Article 4. Composició1. La Comissió de Política Lingüística estarà integrada pels membres següents:

a) La rectora o rector, o persona en qui delegue, que la presidirà.

b) La vicerectora o vicerector amb competències en matèria de política lingüística.

c) La vicerectora o vicerector amb competències en relacions internacionals o persona en qui delegue.

d) La vicerectora o vicerector amb competències en estudis i qualitat o persona en qui delegue.

e) La vicerectora o vicerector amb competències en ordenació acadèmica i professorat o persona en qui delegue.

f) La degana o degà, directora o director de cada escola o facultat o persona en qui delegue.

g) La presidenta o president del Consell d’Estudiants i dos representants del Consell d’Estudiants.

h) La o el gerent o persona en qui delegue.

i) La directora o director del Servei de Gestió Acadèmica.

j) Una persona en representació de cadascun dels sindicats presents en la Mesa Negociadora.

k) Les directores o directors dels departaments de Filologia Anglesa; Filologia Catalana; Filologia Espanyola, Lingüística General i Teoria de la Literatura; Filologies Integrades, i Traducció i Interpretació o persones en qui deleguen.

l) Les directores o directors dels secretariats amb competències en promoció cultural i lingüística i en mobilitat.

m) La directora o director del Servei de Política Lingüística, que actuarà de secretària o de secretari.

2. La Comissió de Política Lingüística es reunirà amb caràcter ordinari, com a mínim, una vegada cada semestre.

3. Per a facilitar el funcionament de la Comissió de Política Lingüística es constituirà una Comissió Permanent amb membres de la CPL.

4. La CPL i la Comissió Permanent disposaran d'un espai en el web de la UA per a difondre els seus treballs i facilitar la participació de tota la comunitat universitària, i especialment per a difondre i explicar el Pla de Política Lingüística aprovat pel Consell de Govern. Per a fer-ho utilitzaran les tecnologies de la Universitat per a la comunicació i el treball en grup.

Article 5. La Comissió Permanent (CP): competències, composició i funcionament

1. La Comissió Permanent tindrà com a funcions:

a) Elaborar els esborranys de propostes d’actuació.

b) Preparar els informes i els encàrrecs que li faça la CPL per a sotmetre’ls a la consideració del Ple de la Comissió de Política Lingüística.

c) Fer el seguiment del grau de consecució dels objectius operatius acordats per la CPL. Per a poder fer-ho, la Secretaria de la Comissió Permanent ha de disposar de dades actualitzades dels indicadors acordats per a cada objectiu operatiu del Pla, d’acord amb l’article 2.1.c.

d) Proposar a la CPL de la UA les esmenes, actuacions i directrius que considere necessàries amb la finalitat d'assolir la plena normalització del valencià en la vida universitària o els objectius estratègics acordats en matèria de llengües.

e) La Comissió Permanent coordinarà les actuacions dels grups de treball que es puguen crear, d’acord amb el que estableix l’article 2.1.e, de la manera que considere més efectiva i útil.

2. La Comissió Permanent estarà integrada pels membres següents:

a) La vicerectora o vicerector amb competències en política lingüística, que la copresidirà.

b) La vicerectora o vicerector amb competències en relacions internacionals, que la copresidirà.

c) La o el gerent, o persona en qui delegue.

d) La directora o director del Servei de Gestió Acadèmica.

e) Les directores o directors dels departaments de Filologia Anglesa; Filologia Catalana; Filologia Espanyola, Lingüística General i Teoria de la Literatura; Filologies Integrades, i Traducció i Interpretació, o persones en qui deleguen.

f) Les directores o directors dels secretariats amb competències en promoció cultural i lingüística i en mobilitat.

g) Un representant del Consell d’Estudiants.

h) Un representant elegit entre les deganes o degans i la directora o director de l’Escola Politècnica Superior, o persona en qui deleguen.

i) La directora o director del Servei de Política Lingüística, que farà de secretària o de secretari.

3. Durant el període lectiu, la Comissió Permanent es reunirà, almenys, una vegada al semestre i quan ho considere oportú la presidència.

DISPOSICIÓ DEROGATÒRIA

En el moment d’entrada en vigor d’aquesta norma, s’entendrà derogada l’anterior norma de creació de la Comissió de Política Lingüística.

DISPOSICIÓ FINAL

Una vegada aprovada pel Consell de Govern, aquesta norma entrarà en vigor l’endemà de ser publicada en el Butlletí Oficial de la Universitat d’Alacant.

Annex

Pla de Política Lingüística de la Xarxa Vives d’universitats

<http://spl.ua.es/va/dinamitzacio/documentos/pla-de-politica-linguistica-xarxa-vives.pdf>

Marc per a les polítiques lingüístiques de les universitats públiques valencianes

[Anàlisi](http://spl.ua.es/va/dinamitzacio/documentos/marc-per-a-les-politiques-linguistiques-de-les-universi</div>
                                    </div>
                    </div>
            </div>

        </div>

            <div id=)
---------------------------------------------------------------------------------------------------------------------------------------------------------------------------------------------------------------------------------------------------

:   [**Modificat per:**](http://spl.ua.es/va/dinamitzacio/documentos/marc-per-a-les-politiques-linguistiques-de-les-universi</div>
                                        </div>
                        </div>
                </div>

            </div>

                <div id=)

    * [Detalle
       MODIFICACIÓ DE LA NORMATIVA DE LA COMISSIÓ DE POLÍTICA LINGÜÍSTICA.](/va/acuerdo/2903)
      30/06/2014
    * [Detalle
       MODIFICACIÓ DE LA NORMATIVA DE LA COMISSIÓ DE POLÍTICA LINGÜÍSTICA DE LA UNIVERSITAT D'ALACANT](/va/acuerdo/5269)
      20/05/2019





[Carretera Sant Vicent del Raspeig s/n  
03381 Sant Vicent del Raspeig - Alacant  
 Tel. 37 948 6500 - Fax 53 935 3838](https://www.google.es/maps/@30.046115,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12654&trk=tyah&trkInfo=tarId%4H1124051379881%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)